kardosdrur/scandi-wiki huggingface dataset:
Public Works Administration

United States Public Works Administration, var et amerikansk New Deal agentur under den amerikanske centralregering ledet af den amerikanske indenrigsminister Harold L. Ickes, og oprettet ved National Industrial Recovery Act i juni 1933 under Depressionen i 1930'erne.
Den tillod brugen af $ 3,3 mia. på offentlige arbejder for at skaffe arbejde, stabilisere købekraften forbedre offentlig velfærd og bidrage til en genoplivning af den amerikanske industri. Da præsident Franklin D. Roosevelt drejede industrien i retning af krigsproduktion og opgav sin modstand mod underskud på statsfinanserne blev PWA ligegyldig og blev afskaffet i juni 1941.

Referencer

Eksterne kilder/henvisninger 

 Boligprojekter udført af Public Works Administration (P.W.A.) 

New Deal
Tivadar Szentpetery

Tivadar Szentpetery er en tidligere ungarsk foboldtræner

karriere 

Tivadar Szentpetery, der gik under navnet Sankt Peter, har bl.a. været træner i Aalborg Chang, Vejle Boldklub, Brann Bergen og Helsingborgs IF.

Som træner i Vejle Boldklub førte Tivadar Szentpetery klubben frem til bronzemedaljer i 1960.

Kilde 
 Roms Hule – 1960

Tjek fødsels- og dødsår
Fodboldtrænere fra Danmark
Fodboldtrænere fra Ungarn
Fodboldtrænere fra Vejle Boldklub
Personer i 1900-tallet
Icopal Prisen

Icopal Prisen bliver uddelt hvert andet år til arkitektstuderende fra arkitektskolerne i København og Århus. Prisen blev stiftet i 1986 af Icopal og landets to arkitektskoler.

Arkitektskolerne indstiller studieprojekter til konkurrencen. Bedømmelseskomiteen består af undervisere og studerende fra de to uddannelsessteder samt to praktiserende arkitekter udpeget af Akademisk Arkitektforening.

Arkitekturpriser fra Danmark

Etableret i 1986
American Liberty League

The American Liberty League var en amerikansk organisation, som blev stiftet i 1934 af konservative Demokrater såsom Al Smith (Demokraternes præsidentkandidat i 1928), Jouett Shouse (tidligere højt placeret i partiet og medlem af Repræsentanternes Hus), John W. Davis (Demokraternes præsidentkandidat i 1924) og John Jacob Raskob (tidligere national formand for Demokraterne og fremtrædende modstander af Alkoholforbudet), Dean Acheson (senere udenrigsminister under Harry Truman) foruden mange industrifolk heriblandt Prescott Bush og medlemmer af Du Pont familien.

Ligaen udtalte, at den ville arbejde for at "forsvare og overholde forfatningen" og for at "fremme retten til at arbejde, tjene, spare og erhverve ejendom". Ligaen brugte mellem $500.000 og $1,5 mio. på annoncekampagner. Pengene kom fortrinsvis fra Du Pont familien og ledere af U.S. Steel, General Motors, General Foods, Standard Oil, Birdseye, Colgate, Heinz Foods, Chase National Bank, og Goodyear Tire and Rubber Company. Det nåede op på over 125.000 medlemmer og støtte Republikanerne i 1936.

I grundlæggelsesåret 1934 blev ligaen beskyldt af Smedley Butler for at være involveret i et fascistisk plot om at vælte præsident Franklin Delano Roosevelt. Butler var kendt som en anti-kapitalistisk pensioneret general fra marineinfanteriet og stærk støtte af præsident Roosevelt. Ifølge Butlers vidneudsagn overfor en kongreskomite var ligaen grundlagt med det mål at fungere som en para-militær platform for et kup, en amerikansk version af 1930'ernes franske Croix de Feu. Butler sagde. at han var udpeget til at lede en gruppe på 500.000 veteraner, der skulle overtage regeringens funktioner. Den endelige rapport fra kongresudvalget
beskrev Butlers beskyldninger om komplottets eksistens. Der blev ikke igangsat retsforfølgelser eller yderligere undersøgelser, og historikerne og samtidige journalister afviste stort set tanken om at en sådan plan var tæt på at blive gennemført, og New York Times karakteriserede det som et "gigantisk bluffnummer".

Ligaen kaldte Roosevelts Agricultural Adjustment Administration "en bevægelse i retning af en fascistisk kontrol over landbruget." Social Security blev omtalt som en "markering af slutningen på demokratiet." Advokater for American Liberty League satte spørgsmålstegn ved lovligheden af National Labor Relations Act, men i 1937, fastslog USA's højesteret, at loven ikke var i strid med forfatningen. Ligaen svandt hen og blev opløst i 1940.

Referencer

Kilder 
 John Braeman, Robert H. Bremner and David Brody, eds. The New Deal: The National Level. Ohio State University Press. 1975.
 Douglas B. Craig, After Wilson: The Struggle for the Democratic Party, 1920-1934 University of North Carolina Press. 1992.
 Frederick Rudolph, "The American Liberty League, 1934-1940," American Historical Review 56 (October 1950): 19-33. online at JSTOR
 George Wolfskill. The Revolt of the Conservatives: A. History of the American Liberty League, 1934-1940. (Boston: Houghton Mifflin, 1962).

New Deal
Ampfing

Ampfing er en kommune i Landkreis Mühldorf am Inn iden østlige del af regierungsbezirk Oberbayern i den tyske delstat Bayern.

Geografi 
Ampfing ligger i Region Südostoberbayern i dalen til floden Isen omkring 24 km øst for Dorfen, 9 km vest for Mühldorf, 6 km nord for Waldkraiburg und 72 km øst for delstatshovedstaden München.
 
Ud over Ampfing, ligger i kommunen disse landsbyer og bebyggelser: Aiching, Aidenbach, Attenhausen, Berg (Gemarkung Salmanskirchen), Berg (Gemarkung Stefanskirchen), Boxham, Bubing , Dirlafing, Edgarten, Edmühle, Eichheim, Eigelsberg, Fachenberg, Faitzenham, Furth, Göppenham, Hagenau, Haid, Heisting, Hiebl, Hinmühl, Holzgasse, Holzhäusl, Holzheim, Kramerding, Lain, Lutzenberg, Manharting, Neuhäusl, Notzen, Oberaichet, Oberalmsham, Oberapping, Oberhof, Oberkiefering, Oberneuling, Peitzabruck, Point, Rabein, Radlbrunn, Ratzing, Reit, Salmanskirchen, Schicking, Stefanskirchen, Steng, Stetten, Unteralmsham, Unterberg, Unterneuling, Utzing, Vogging, Waldsberg, Weidachmühle, Weiher, Wendling, Wimpasing, Windstoß, Zaismaier og Zollbruck.

Nabokommuner 
Mod øst grænser kommunen til Mettenheim, mod syd ligger det kommunefri område Mühldorfer Hart og byen Waldkraiburg, mod vest ligger Heldenstein og Rattenkirchen, i nordvest Schwindegg og Buchbach og mod nord støder kommunen til Oberbergkirchen og Zangberg.

Eksterne henvisninger
Harry Crerar

Henry Duncan Graham Crerar, kendt som Harry Crerar (født 28. april 1888, død 1. april 1965) var en canadisk general og landets øverste militære skikkelse under 2. verdenskrig.

Han blev født i Hamilton, Ontario og døde i Ottawa, Ontario.

Eksterne henvisninger 

Militærfolk fra Canada
Personer i 2. verdenskrig
Geoffrey Gorer

Geoffrey Gorer (født 26. marts 1905, død 24. maj 1985) var en engelsk etnolog, antropolog og forfatter, som er bedst kendt for sin anvendelse af psykoanalytiske teknikker til antropologi.

Han blev uddannet på Charterhouse og på Jesus College, Cambridge. I 1930'erne skrev han ikke-udgivet fiktion og drama. Hans første bog var The Revolutionary Ideas of the Marquis de Sade (1934, revideret 1953, 1964).

Han offentliggjorde en kulturel undersøgelse fra en rejse i Afrika med titlen Africa Dances (1935, nye udgaver 1949, 1962), ligesom han også offentliggjorde undersøgelserne Bali and Angkor, or, Looking at Life and Death (1936), Hot Strip Tease appeared (1937) og Himalayan Village (1938).

Antropologer fra England
Faglitterære forfattere fra England
Morphing

Morphing er en grafisk teknik, som gradvist forandrer et billede, så det til sidst bliver til et andet billede. I f.eks. film byttes personer ud ved morphing.

Grafik
SliTaz

SliTaz GNU/Linux er et softwareprojekt baseret på et fællesskab,
startet i 2006 af Christophe Lincoln. Det er en Linux-distribution
med et rod-filsystem, der fylder ca. 80 MB og et ISO-billede på ca. 25
MB. I april 2008, er det en af de mindste Linux-distribuerede
skrivebordsmiljøer der er til
rådighed.
SliTaz opstarter fra enten en cd eller et USB-flashdrev, ind i et
JWM-skrivebord (Nu udvikler vi på en LXDE-version) som kører
på Xvesa, og bruger BusyBox til alle dets hovedfunktioner. Det
har et godt udvalg af skrivebord- og redningssoftware og kan indlæses
fuldt i RAM (hvis pladsen tillader det) eller blive
installeret til en harddisk.

Historie 
Efter to års udvikling blev SliTaz 1.0 udgivet den 22. marts 2008.
SliTaz deler mange almindelige mål med Damn Small Linux, men er
mindre og baseret på en nyere Linux 2.6 kerne.

Programmer 
 Internetserver LightTPD (CGI og PHP understøttelse)
 Mozilla Firefox
 Alsa mikser, lydafspiller og cd-ripper / afkoder
 Samtale, e-post- og FTP-klienter
 SSH-klient og -server (Dropbear)
 Databasemotor (SQLite)
 Cd- eller dvdværktøjer til gravering, redigering osv.
 Et elegant skrivebord (JWM)
 Mere end 450 pakker

Funktioner 
SliTaz opstarter fra:
 En Live-USB bruger TazUSB eller med UNetbootin
 En Live-cd (udvikling eller stabil 1.0)
 En intern harddisk
 En VirtualBox- eller VMware-enhed
 En floppy 
 Et netværk ved brug af Preboot Execution Environment|PXE og internettet ved brug af gPXE

Issues

Galleri

Referencer

Læs også 
 Linux
 GNU
 Linux-distribution

Eksterne henvisninger 
 SliTaz GNU/Linux official website

Linuxdistributioner
Mikhail Sjolokhov

Mikhail Aleksandrovitj Sjolokhov (, , født 24. maj 1905 i Krusjilinskij, Donetsk okrug (nu Rostov oblast), Vojska Donskogo oblast, Det Russiske Kejserrige, død 21. februar 1984 i Vjosjenskaja, Rostov oblast, Sovjetunionen) var en sovjetisk romanforfatter. Han blev tildelt Nobelprisen i litteratur i 1965. Hans hovedværk er Stille flyder Don i fire bind fra 1928-1940 (på dansk i 1960). 

Af øvrige værker kan fremhæves romanerne Fortællinger fra Don (1925, dansk 1964), Nypløjet jord (1935 (dansk 1947) og Høst ved Don (1960).

Eksterne henvisninger 

 officiel hjemmeside , hentet 30. marts 2016 

Nobelprismodtagere i litteratur
Skønlitterære forfattere fra Rusland
Personer fra Rostov oblast
Nobelprismodtagere fra Rusland
Skønlitterære forfattere fra Sovjetunionen
Capsule communicator

CAPCOM eller Capsule communicator er det engelske ord for den person der kommunikerer med astronauterne på bemandede rumflyvninger. En Capcom sidder i kontrolcentret (mission control); kontrolcentrets minder om en lufthavns kontroltårn med flyveledere. Kontrolcentret kan dirigere fartøjet direkte eller bede astronauterne om at udføre en opgave og det er Capcoms opgave. CAPCOM er oftest en astronaut, da man mener at de nemmest kan sætte sig ind, i hvad folk i rummet har brug for at vide. I rumfartens barndom brugte man reservebesætningen til CAPCOM.

Se også 
 Johnson Space Center
 Astronaut

Galleri

Eksterne henvisninger 
 Mission Control  NASA 

Bemandet rumfart
Stillingsbetegnelser
Telly Savalas

Telly Savalas (født 21. januar 1922, død 22. januar 1994) var en amerikansk skuespiller, der især var kendt for titelrollen i Kojak-serien og som spillede skurkerollen i On Her Majesty's Secret Service (Agent 007 i Hendes Majestæts hemmelige tjeneste), James Bond-filmen fra 1969.

Eksterne henvisninger 

 

Skuespillere fra USA
Isen (flod)

Isen er en lille flod i den sydøstlige del af Oberbayern med en længde på omkring 76 kilometer. Isen har sit udspring ved Lacken i kommunen Maitenbeth, Landkreis Mühldorf am Inn i den tyske delstat Bayern.

Ud over Landkreis Mühldorf løber Isen ind i Landkreis Erding gennem kommunerne Isen, Lengdorf og Dorfen, for at vende tilbage til Landkreis Mühldorf igen, gennem Schwindegg, Ampfing, Mettenheim, Mühldorf am Inn og Erharting; Til slut løber den i kommunen Winhöring ind i Landkreis Altötting, og ved Neuötting, løber den fra den nordlige bred, ud i Inn, som er en biflod til Donau.

Isendalen er sammen med dens bifloder underlagt EU-Habitatdirektivet der skal sikre sikre sårbare og truede biotoper, men er truet af bygningen af ny motorvej (Bundesautobahn 94).

Bifloder til Isen er Lappach, Ornaubach, Kagnbach og Goldach.

Floder i Bayern
EU-habitatområder
(3318) Blixen

3318 Blixen er navnet på en asteroide, som blev opdaget i 1985 af de danske astronomer Poul Jensen og Karl Augustesen. Asteroiden har en diameter på 23,5 km, og er opkaldt efter forfatterinden Karen Blixen.

Blixen, (3318)
Poul Jensen (astronom)

Poul Jensen arbejdede ved Brorfelde-observatoriet. Selvom han ikke var uddannet astronom, fik han mulighed for at udføre observationer. Poul Jensen har opdaget en række asteroider, heriblandt 3318 Blixen, 5900 Jensen og 3459 Bodil, som er opkaldt efter hans kone. I perioden mellem 1967 og 1969 foretog han observationer med meridiankredsen. Han er også medopdager (sammen med Carolyn S. Shoemaker) af kometen Jensen-Shoemaker og fra 2004 har han publiceret i Minor Planet Circulars.

Astronomer fra Danmark
Tjek fødselsår
Peter Mandrup Lem

Peter Mandrup Lem (født 1758 eller 1760 i København, død 12. januar 1828 sammesteds) var en dansk violinvirtuos.

Lem fik sin første uddannelse af sin fader, derefter af koncertmester Johann Hartmann; han gjorde allerede opsigt som barn og havde sin egentlige debut som koncertspiller 1770 i Det musikalske Selskab. Året efter rejste han med kongelig understøttelse til udlandet for at søge videre uddannelse, opholdt sig navnlig i Wien og Italien, og vendte 1783 tilbage til København, fik 1785 fast ansættelse i Det Kongelige Kapel og efterfulgte 1793 Hartmann som koncertmester. Kort efter blev han udnævnt til professor.

Lems betydning for koncertlivets udvikling i København har været meget betydelig og banebrydende i flere retninger. Ikke alene som virtuos og solist indtog han en fremragende stilling – hvad man særlig beundrede hos ham var hans overordentlige færdighed, hans ualmindelig elegante buestrøg og smagfulde foredrag – også som kammermusikspiller og leder af Det harmoniske Selskabs koncerter indlagde han sig store fortjenester, og ikke mindre som lærer for de unge.

Blandt hans kompositioner omtales af samtiden både symfonier, violinkoncerter, klaversagér, et oratorium med mere; men intet af alt dette vides at være bevaret.

Kilder 
 , bind 15, side 639

Eksterne henvisninger

Litteratur 
V.C. Ravn, Musikforeningens Festskrift, I, København 1886.

Violinister fra Danmark
Komponister fra Danmark
Kongelige kapelmusici fra Danmark
Danskere i 1700-tallet
Danskere i 1800-tallet
Personer i Dansk Biografisk Leksikon
Poul Jensen (fodboldspiller, født 1934)

Poul Jensen (28. marts 1934, død 6. juli 2022) var en dansk fodboldspiller og mangeårig anfører på Danmarks fodboldlandshold.

Klubkarriere 

Poul Jensen spillede hele sin karriere som venstre back i Vejle Boldklub, hvor han var med til at vinde "The Double" i 1958 og DBU's landspokalturnering i 1959. Efter sæsonen 1959 blev Poul Jensen valgt som ny anfører for divisionsholdet. Samme år fik han sin debut på Danmarks A-landshold.

Landholdskarriere 

Poul Jensen debuterede på Danmarks fodboldlandshold i en OL-kvalifikationskamp mod  den 26. juni 1959. Han spillede i alt 32 A-landskampe for Danmark og var anfører i 21 af kampene. Højdepunktet i landsholdskarrieren kom i 1960, da han var anfører for det hold, der vandt sølv ved OL 1960 i Rom.

Den 5. november 1961 blev Poul Jensen den 37. spiller i historien, der opnåede 25 kampe på A-landsholdet.

Han spillede sin afskedskamp den 28. oktober 1962. Kampen mod  blev vundet med 4-2.

Referencer

Eksterne henvisninger 
 
 

Fodboldspillere fra Danmark
Fodboldspillere fra Vejle Boldklub
Olympiske sølvmedaljevindere fra Danmark
Personer fra Vejle
Fodboldspillere ved sommer-OL 1960
Medaljevindere fra Danmark ved sommer-OL 1960
Poul Due Jensen (1912-1977)

Poul Due Jensen (født 19. maj 1912 i Sahl, død 17. november 1977 i Århus) uddannet ingeniør, var en dansk erhvervsleder og grundlægger af Grundfos, der har hovedsæde i Bjerringbro.

Han var søn af landmand Niels Jensen (død 1929) og hustru Sørine f. Nielsen (død 1919) og etablerede selvstændig virksomhed i Bjerringbro 1945 Bjerringbro Pressestøberi og Maskinfabrik, der senere blev omdøbt til Grundfos A/S. Han var formand for bestyrelsen fra 1957. da virksomheden overgik til aktieselskabsform og adm. direktør indtil 1971. Han stiftede Grundfos Pumpenfabrik GmbH. Wahlstedt, Tyskland 1960. Grundfos Pumps Ltd., Leighton Buzzard, England 1964, Grundfos Pompen Nederland B.V., Weesp, Holland 1970. Grundfos Pumpen-Vertriebsgesellschaft mbH, Salzburg, Østrig 1971. Pompes Grundfos S.A.R.L., Longevillelés-Saint-Avold, Frankrig 1972 og Grundfos Manufacturing Ltd., Washington N.T., England 1973 og var formand i bestyrelsen for disse selskaber.

Han blev gift 27. november 1938 med Inger Johanne Bach (24. november 1915 i Bjerringbro - 11. marts 1989), datter af direktør Martin Bach (død 1962) og hustru Anna f. Hansen. Sønnen Niels Due Jensen efterfulgte faderen som leder af Grundfos.

Han blev medlem af bestyrelsen for Bjerringbro Elværk 1953, af Bjerringbro Sogneråd 1954-62, af skolekommissionen og skolenævn 1962-70, af bestyrelsen for Bjerringbro Savværk A/S, medlem af Akademiet for de Tekniske Videnskaber 1968 og medlem af Foreningen af Fabrikanter i Jernindustrien i Provinserne.

Due Jensen blev tildelt Landsforeningen Dansk Arbejdes initiativdiplom 1957 og ID-prisen 1967 af Selskabet for Industriel Formgivning. Æresborger i Wahlstedt, Vesttyskland 1969.

I 1975 oprettede han Poul Due Jensens Fond, som i dag er hovedejer af Grundfos.

Kilder 
 Kraks Blå Bog 1974
 Den store danske: Poul Due Jensen

Eksterne henvisninger 
 

Medlemmer af Akademiet for de Tekniske Videnskaber
Personer i Kraks Blå Bog (afdøde)
Danskere i 1900-tallet
Fabrikanter fra Danmark
Grundfos
Taake

Taake er et norsk black metal-band, som oprindeligt blev dannet i 1993 under navnet Thule. Bandet, som til at begynde med kun bestod af frontmanden Ulvedin Hoest og trommeslageren Svartulv, nåede at udgive to demoer under det gamle navn, før de skiftede til Taake. Efterfølgende har Taake bestået af Hoest, den primære sangskriver i bandet, såvel som vekslende studiemusikere. Bandet er flere gange blevet sat på pause på grund af at Hoest er blevet fængslet for vold.

Taake var også de første til at bruge betegnelsen "Helnorsk Svartmetall" (en oversættelse af Darkthrones oprindelige "True Norwegian Black Metal") om deres musik, omend begge sætninger bruges af bandet.

Medlemmer 
 Ulvhedin Hoest (Ørjan Stedjeberg) – vokal, diverse instrumenter

Nuværende studiemusikere 
 V'gandr (Ørjan Nordvik) – bas (2007-)
 Thurzur (Jan Atle Lægreid) – trommer (2007-)
 Tundra (Hans Helander) - guitar (1996-2002, 2007-)

Tidligere medlemmer 
 Haavard - bas
 Bjarte - trommer
 Stieg - guitar
 Svartulv (Thomas Wiers) - trommer (1995-1996), vokal (2004-2005)
 Deathanie Cunt - bas, guitar, piano (2002-2003)
 Lava (Radomir Michael Nemec) - bas, guitar, vokal (2002-2007)
 Mord (Tormod Haraldson) - trommer (2002-2006)
 C. Corax (Jan Martin Antonsen) - guitar (2002-2004)
 Dommedag (Dag Anderson) - guitar (2007)

Diskografi

Studiealbum 
 1999: Nattestid Ser Porten Vid
 2002: Over Bjoergvin Graater Himmerik
 2005: Hordalands Doedskvad
 2008: Taake
 2011: Noregs Vaapen
 2014: Stridens Hus
 2017: Kong Vinter
 2023: Et hav av avstand

Ep'er 
 1996: Koldbrann I Jesu Marg
 2007: Nekro
 2008: Svartekunst
 2011: Kveld

Splitalbum 
 2004: Sadistic Attack / Nordens Doedsengel (med Amok)
 2006: A Norwegian Hail To VON (med Amok, Norwegian Evil og Urgehal)
 2006: Men Of Eight/Lagnonector (med Vidsyn)
 2006: Dra Til Helvete!/Restart The Night! (med Gigantomachy)
 2011: Swine of Hades (med Sigh, The Meads of Asphodel og Thus Defiled)

Opsamlingsalbum 
 2004: Helnorsk Svartmetall
 2004: The Box (bokssæt)
 2013: Gravkamre, Kroner og Troner

Demoer 
 1993: Der Vinterstormene Raste (som Thule)
 1994: Omfavnet av Svarte Vinger (som Thule)
 1995: Manndaudsvinter

Referencer

Eksterne links 
 Officielle hjemmeside 
 
 

Black metal-grupper
Metalgrupper fra Norge
Musikgrupper fra 1993
Nattestid ser porten vid

Nattestid Ser Porten Vid, ofte forkortet Nattestid..., er debutalbummet fra det norske black metal-band Taake, udgivet i 1999. Det blev også udgivet som 12" lp i et begrænset oplag på 500 eksemplarer. I 2007 blev albummet genudgivet som digipak.

På omslaget står albummets titel skrevet som Nattestid... – første del af trilogien bestående af Nattestid... ...Bjoergvin... ...Doedskvad. Albummet består, ligesom sine to efterfølgere, af syv unavngivede 'dele'.

Spor 
Alle sange er skrevet og komponeret af Ulvhedin Hoest
 "Vid I" – 05:55
 "Vid II" – 05:34
 "Vid III" – 04:31
 "Vid IV" – 04:35
 "Vid V" – 04:10
 "Vid VI" – 07:33
 "Vid VII" – 09:37

Eksterne henvisninger 
 

Black metal-album
Taake-album
Album fra 1999
Skiltetrailer

En skiltevogn eller skiltetrailer er en trailer, der efterspændes et køretøj for at afspærre hele eller dele af en vej. Afspærring kan være nødvendigt i forbindelse med f.eks. et færdselsuheld eller et vejarbejde.

Visse redningstjenester anvender skiltetrailere til at foretage effektiv afspærring ved uheldssteder. Disse eksemplarer er typisk forsynede med blå blink som øvrige udrykningskøretøjer.

Anhængere
Skilte
Parathion

Parathion CAS-nummer: 56-38-2, er det engelske udtryk for handelsnavnet Bladan M.

Tidligere blev parathion anvendt som insektsbekæmpelsesmiddel.

Stoffet blev udviklet af Bayer i 1948, men kan ikke købes mere, da det ikke længere er godkendt.

I 60'erne, 70'erne og 80'erne blev Bladan betragtet som et vidundermiddel til planteproduktion og det blev flittigt anvendt på danske gartnerier. Mange gartnere blev desværre alvorligt syge som følge af hyppig ubeskyttet brug.

Stoffet er fareklassificeret:
Acute Tox. 2; H300
Acute Tox. 3; H311
Acute Tox. 2; H330
STOT RE 1; H372
Aquatic Acute 1; H400 (M=100)
Aquatic Chronic 1; H410

Signalord: Fare
Piktogrammer: GHS06, GHS08, GHS09

Se også 

 BioSite, Parathion

Insekticider
Rodenticider
Barth

Barth kan have flere betydninger:

 Christian Samuel Barth − (1735-1809) oboist i Det Kongelige Kapel 1786-97. Far til oboisterne og komponisterne Christian Frederik Barth og Frederik Philip Carl August Barth.
 Frederik Philip Carl August Barth – (1775-1804) var tysk-dansk oboist i Det Kongelige Kapel (1789-1804), komponist og søn af Christian Samuel Barth. Bror til Christian Frederik Barth.
 Christian Frederik Barth − (1787-1861) var en dansk obovirtuos og komponist. Oboist i Det Kongelige Kapel 1802-1841. Søn af Christian Samuel Barth og bror til Frederik Philip Carl August Barth.
 Søren Christian Barth − (1803-1895) var en dansk officer; søn af Frederik Philip Carl August Barth.
 Wilhelm Herman Barth − (1813-1896), dansk musiker, komponist og musikteoretiker; søn af tømrer Friderich Wilhelm Barth (født i Berlin 1787)

 Heinrich Barth − (1821-1865) tysk opdagelsesrejsende og Afrika-forsker
 Karl Barth − (1886-1968) schweizisk evangelisk-reformert teolog
 Barth (amt) – tysk amt i Landkreis Nordvorpommern
 Barth (by) – tysk by i Landkreis Nordvorpommern
 Barth Island − Nunavut, Canada, en arktisk ø.
 Barths syndrom − en sjælden genetisk sygdom, navngivet efter den hollandske læge Peter Barth
Næsespray

En næsespray er et medicinsk middel, der anvendes især mod tilstoppet næse og bihulebetændelse. Næsesprayens formål er at fjerne stoppelsen i næsen og derved lette tilstrømingen af luft gennem næseborerne.

Næsespray er som andre medicinske midler vanedannende og man kan derfor udvikle immunitet overfor sprayet, hvis forbruget er ukontrolleret. Derfor anbefales det at tage næsespray maksimum 12
dage i træk.

Eksterne links 
Se hvordan du bruger næsespray på medicin.dk

Lægemidler
Sandton

Sandton er en forstad til Johannesburg og ligger i byens nordlige del. Den er en kombination af to byer, Sandown og Bryanston.
Den er en af de mere velhavende forstæder til Johannesburg og huser nu både Børsen og en række internationale firmaer og banker, der er flyttet fra Johannesburgs centrum til Sandton på grund af for meget kriminalitet i midtbyen. Forstaden huser både Johannesburg Central Business District og shoppingcentret Sandton City.

Eksterne henvisninger 

Byer i Sydafrika
Johannesburg
Koldbrann I Jesu Marg

Koldbrann I Jesu Marg er den første ep fra det norske black metal-band Taake. Den blev udgivet i 1996. Den blev senere genudgivet som en del af opsamlingsalbummet Helnorsk Svartmetall, som til gengæld endnu senere blev en del af bokssættet The Box.

Spor 
 "Blant Sølv Og Gull I Mørket" – 06:54
 "Marerittet" – 01:35
 "Trolldom" – 04:24

Eksterne henvisninger 
 

Album fra 1996
Taake-album
Black metal-album